Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: helyen történő tartózkodást elrendelő határozat ellen fellebbezésnek nincs helye, a külföldi az elsőfokú határozat bírósági felülvizsgálatát kérheti. A 9/1994. (IV. 30.) BM rendelet 50. § (2)—(3) bekezdései értelmében a kijelölt helyen
Paragraph Index: 364

1991. évi XI. tv. 2. § (3) bekezdése alapján a fegyveres erők — így a Határőrség is — közegészségügyi feladataikat saját egészségügyi szolgálatuk útján látják el. Az a tény, hogy a közösségi szállások létesítése óta még egyetlen közegészségügyi ellenőrzés sem történt, az Alkotmány 2. § (1) bekezdése szerinti jogállam, illetve az ebből eredő jogbiztonság, a közösségi szálláson élő külföldieknek, a szolgálatot teljesítő határőrök, továbbá a környező települések lakóinak az Alkotmány 70/D. § (1) bekezdésében biztosított legmagasabb szintű testi és lelki egészséghez való jogával összefüggésben eredményez alkotmányos visszásságot. A közösségi szállásokon tapasztalható zsúfoltság, a higiénés körülmények, az összezártságból, a személyzettel történő érdemi kommunikáció, valamint a foglalkoztatás hiányából eredő feszűltségek étkezés megtagadáshoz, agresszióhoz, szökéshez, esetenként csoportos kitörésekhez vezettek. A közösségi szállásokon tapasztalt higiénés körülmények, a fertőző betegségekben szenvedő külföldiek egészségügyi elkülönítésének hiánya veszélyezteti az érintett települések lakosságának az Alkotmány 70/D. § (1) bekezdésében biztosított legmagasabb szintű testi és lelki egészséghez való jogának érvényesülését. A feltárt alkotmányos visszásságok megszüntetésére az állampolgári jogok országgyűlési biztosa ajánlást tett a belügyminiszternek arra, hogy a külföldiek beutazásáról, magyarországi tartózkodásáról és bevándorlásáról szóló 1993. évi LXXXVI. törvény módosítását, illetve kiegészítését a kijelölt helyen tartózkodás időtartama, fenntartásának indokoltsága, az eljáró hatóság által meghatározott szabadságkorlátozás mértékének felülvizsgálatát lehetővé tevő garanciarendszer kialakítása érdekében; a kötelező tartózkodási hely kijelölésének eljárási rendjét, a közösségi szállás létesítésének követelményeit, illetve a közösségi szállás házirendjéről szóló kormányrendeletben az egy személyre jutó alapterület nagy- * Lásd: No. 11531/85. Dec. 7. 10. 87, D. R. 53, p. 128. 1999/79/II. szám ságát, a külföldiek kötelező egészségügyi szűrését, illetve elkülönítését, a szolgálatot teljesítő állomány szakmai felkészítését szabályozza; a közösségi szállásokon szolgálatot teljesítő határőrök veszélyességi pótlékának megállapítása érdekében kezdeményezze a fegyveres szervek hivatásos állományú tagjainak szolgálati viszonyáról szóló 1996. évi XLIII. tv. módosítását. Az állampolgári jogok országgyűlési biztosa kezdeményezte, hogy a belügyminiszter intézkedjen a Balassagyarmati Határőr Igazgatóság Közösségi Szállása a Balassagyarmat Kossuth út 70. szám alatti részlegének soron kívüli bezárásáról; mérje fel a szolgálatot teljesítő állomány szakmai, illetve idegennyelvi felkészítésének feltételeit; biztosítsa a válsághelyzetben lévő külföldiekkel, valamint a közösségi szállásokon élő gyermekekkel foglalkozó, speciális felkészültségű szakemberek alkalmazásának feltételeit; gondoskodjon a személyazonosításra alkalmas iratok nélkül érkező külföldiek ügyeiben az idegenrendészeti eljárás gyorsításáról, ezen belül is részesítsék előnyben a gyermekes családokat, az időseket és az idült betegségben szenvedőket. Az állampolgári jogok országgyűlési biztosa ajánlást tett a Határőrség országos parancsnokának arra, hogy valamennyi közösségi szálláson tekintse át a külföldiek nemek szerinti, illetve a gyermekeknek a felnőttkorúaktól való elkülönítését és körlevélben hívja fel az érintett határőr igazgatók figyelmét a vonatkozó rendelkezések következetes alkalmazására; és — a „világnyelveken” kívül — a külföldiek által értett nyelveken függesszék ki az intézmény napirendjét és a külföldiek jogairól szóló tájékoztatást. Kérte, hogy az országos parancsnok a Balassagyarmati Határőr Igazgatóság Közösségi Szállásán biztosítsa a külföldiek nemek szerinti elkülönítését; a közösségi szálláson élő külföldiek részére alakítsanak ki „sétálót”, a külföldiek személyes holmijának őrzésére biztosítsanak zárható szekrényeket, a Közösségi Szállásra érkező külföldiek meghallgatása egyénenként történjen, bizosítsa a mosáshoz, illetve a kisgyermekek fürdetéséhez szükséges eszközöket, ruhaszárítókat. Az országos kapitány a Nyírbátori Határőr Igazgatóság Közösségi Szállásán a rendelkezésre álló épületek felmérésével intézkedjen a közösségi szállás zsúfoltságának csökkentése érdekében; intézkedjen a külföldiek szakaszolt elhelyzéséről; biztosítsa a külföldiek nemek szerinti elkülönítését; tegye lehetővé, hogy a Közösségi Szálláson tartózkodó külföldiek személyes holmijukat zárható szekrényekben őrizhessék; intézkedjen a mosáshoz, illetve a kisgyermekek fürdetéséhez szükséges eszközök, ruhaszárítók beszerzése érdekében; intézkedjen az őrszemélyzet létszámának bővítéséről.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes